
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

Nr. 43882/23.07.2026
PROIECT
HOTĂRÂREA NR. _________________
privind  aprobarea documentației  PUZ- Extindere ansamblu rezidenţial aprobat prin HCL nr.335/24.10.2024 cu introducere în intravilan şi acceptarea ofertei de donaţie., Satu Mare, nr. cad. 161746, 170410 

Consiliul Local al Municipiului Satu Mare,  
Urmare a cererii depuse de către S.C.BABĂU CONSTRUCT S.R.L. prin Babău Grigor, S.C.HALMI BUILDING S.R.L. prin Halmi Mircea, înregistrată la Primăria Municipiului Satu Mare sub nr. 42715 din 16.07.2026.
Analizând proiectul de hotărâre nr. ……..…, referatul de aprobare al primarului municipiului Satu Mare nr. 43883/23.07.2026 în calitate de inițiator, Avizul Favorabil al Arhitectului șef nr. 19/21.07.2026,  Raportul informării și consultării publicului nr. 68517/20.11.2025, Raportul  de specialitate al Arhitectului șef al Municipiului Satu Mare nr. 43884/23.07.2026, raportul de specialitate al Serviciului Juridic nr. 45224/03.08.2026 și avizele Comisiilor de specialitate din cadrul Consiliului local Satu Mare,                             
Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile:

· art. 25 alin. (1), art. 37 alin. (1)–(1^3), art. 45 lit. b), art. 47, 47^1, art. 56 alin. (4), alin.(6), art.65 alin.(1)  ale Legii nr. 350/2001 privind amenajarea teritoriului și urbanismul, cu modificările și completările ulterioare, coroborate cu dispozițiile art. 18 din Ordinul Ministrului Dezvoltării Regionale și Administrației Publice nr. 233/2016, pentru aprobarea Normelor metodologice de aplicare a Legii nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism, cu modificările și completările ulterioare,

· cap.III, secțiunea a 3-a din Anexa la Ordinul Ministrului Dezvoltării Regionale și Administrației Publice nr. 2701/2010 pentru aprobarea Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism,

-prevederile art. 2 alin. (2) din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare,
-prevederile art. 863 lit. c, art. 881, art. 885, art. 1011 şi următoarele din Codul Civil,

-prevederile art. 286 alin. 4, art. 291 alin. 3, lit. a) din Ordonanţa de Urgenţă a Guvernului nr. 57/2019 privind Codul Administrativ 
În temeiul prevederilor art. 129 alin. (2) lit. c), alin. (6) lit. c), art. 139 alin. (2) şi (3) lit. e),  art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
Adoptă prezenta,
H O T Ă R Â R E
Art. 1.  Se aprobă documentația Planul Urbanistic Zonal- Extindere ansamblu rezidenţial aprobat prin HCL nr.335/24.10.2024 cu introducere în intravilan şi acceptarea ofertei de donaţie, Satu Mare, nr. cad. 161746, 170410, întocmit de SC ARHabitat 2015 SRL, proiectat de Arh. Iuoraş Violeta - atestat RUR, în conformitate cu proiectul nr. 386/2025 și anexele aferente.
Art.2.Se aprobă introducerea în intravilan a terenului înscris în C.F. nr. 161746 nr. cadastral 161746 şi C.F. nr. 170410 nr cadastral 170410, în suprafaţă totală  de 4500  mp.
Art. 3. (1) Se acceptă oferta de donaţie a terenului:
-în suprafaţă de 12 mp, rezultat în urma dezmembrării parcelei cu nr. cad. 170410 conform planului de amplasament şi delimitare a imobilului cu propunerea de dezlipire, în favoarea municipiului Satu Mare, pentru asigurarea profilului drumului.

-în suprafaţă de 4 mp, rezultat în urma dezmembrării parcelei cu nr. cad. 161746 conform planului de amplasament şi delimitare a imobilului cu propunerea de dezlipire, în favoarea municipiului Satu Mare, pentru asigurarea profilului drumului.

 (2) Dovada donării terenului se va face înainte de obţinerea autorizaţiei de construire a obiectivului.

Art.4. Echiparea tehnico edilitară se va realiza de către investitor de la reţelele existente în zonă, pe baza autorizaţiei administratorului drumului.

Art.5. Prezenta documentație de urbanism are valabilitate 2 (doi) ani de la data aducerii la cunoștință publică. 
Art.6.Cu ducerea la îndeplinire a prezentei hotărâri se încredințează Primarul Municipiului Satu Mare prin Serviciile de specialitate din subordine.
Art.7. Prezenta hotărâre se comunică:
· Instituţiei Prefectului- judeţul Satu Mare, 

· Primarului Municipiului Satu Mare, 

· Arhitectului șef al Municipiului Satu Mare, 

· Beneficiarilor, 
· Oficiului de Cadastru şi Publicitate Imobiliară Satu Mare prin grija Serviciului Dezvoltare Urbană
· Se aduce la cunoştinţă publică.

· Se publică în Monitorul Oficial Local al Municipiului Satu Mare

